अधिकारियों ने बताया कि कई उत्साही भाजपा समर्थक रैली के दौरान पंडाल के ढांचे पर चढ़ गए थे। प्रधानमंत्री को रैली के दौरान अपना भाषण कुछ समय के लिए रोककर उन लोगों से नीचे उतरने के लिए कहते सुना गया। प्रत्यक्षर्दिशयों ने बताया कि कुछ लोग पंडाल के ढांचे के ऊपर चढ़ गए थे जो तिरपाल से ढंका हुआ था। ढांचा लोगों का भार सहन नहीं कर पाया और गिर गया। प्रधानमंत्री के काफिले में शामिल एंबुलेंस से घायलों को अस्पताल पहुंचाया गया। जब प्रधानमंत्री घायलों को देखने अस्पताल पहुंचे तो वहां एक घायल महिला ने उनसे आटोग्राफ मांगा और मोदी ने उसे अपना आटोग्राफ दिया। मोदी ने पंडाल गिरने की घटना के बाद भी अपना भाषण जारी रखते हुए रैली में मौजूद लोगों की अनुशासन बरतने और घायलों की मदद करने के लिए सराहना की। उन्होंने कहा, ‘‘पंडाल गिरने के बावजूद वहां मौजूद लोगों ने दूसरों की मदद की। कोई भी भागा नहीं।